ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 48/2563

เรื่อง  ประเทศที่มีการกํากับดูแลตลาดทุนเป็นที่ยอมรับของสํานักงาน 

\_\_\_\_\_\_\_\_\_\_\_\_\_\_\_\_\_\_

                    โดยที่คณะกรรมการกํากับตลาดทุนได้ออกประกาศหลายฉบับที่มีข้อกําหนดอ้างอิงถึงตลาดหลักทรัพย์ต่างประเทศที่ตั้งอยู่ในประเทศที่สํานักงานยอมรับ เช่น ประกาศคณะกรรมการกํากับตลาดทุนเกี่ยวกับการออกและเสนอขายหลักทรัพย์ที่ออกโดยบริษัทต่างประเทศ ประกาศคณะกรรมการกํากับตลาดทุนว่าด้วยการออกและเสนอขายตราสารแสดงสิทธิการฝากหลักทรัพย์ต่างประเทศ ประกาศคณะกรรมการกํากับตลาดทุนว่าด้วยการเปิดเผยข้อมูลเกี่ยวกับ  
ฐานะการเงินและผลการดําเนินงานของบริษัทต่างประเทศที่ออกและเสนอขายหุ้น เพื่อประโยชน์ในการปฏิบัติให้เป็นไปตามประกาศของคณะกรรมการกํากับตลาดทุนในกรณีดังกล่าว สํานักงานจึงกําหนดแนวทางในการพิจารณายอมรับประเทศที่มีการพัฒนาของตลาดทุนในระดับที่ได้มาตรฐานสากลหรือที่มีมาตรฐานการกํากับดูแลกิจการที่ออกหลักทรัพย์เทียบเคียงได้กับประเทศไทย รวมทั้งประกาศรายชื่อประเทศที่เป็นไปตามแนวทางดังกล่าว โดยมีรายละเอียดดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ นป. 1/2559  เรื่อง ประเทศที่มีการกํากับดูแลตลาดทุนเป็นที่ยอมรับของสํานักงาน ลงวันที่ 29 เมษายน พ.ศ. 2559


ข้อ ๒ ประเทศที่มีการกํากับดูแลตลาดทุนในลักษณะใดลักษณะหนึ่งดังต่อไปนี้ สํานักงานจะถือว่าเป็นประเทศที่มีการกํากับดูแลตลาดทุนที่ได้รับการยอมรับ   
                   (1)  เป็นประเทศที่มีการพัฒนาของตลาดทุนในระดับที่ได้มาตรฐานสากล โดยพิจารณาจากปัจจัยดังนี้

                         (ก)  ตลาดหลักทรัพย์ที่ตั้งอยู่ในประเทศดังกล่าวมีความน่าเชื่อถือ โปร่งใส และได้มาตรฐาน ในด้านโครงสร้างการบริหารจัดการองค์กร กลไกการซื้อขายหลักทรัพย์ ระบบการชําระราคาและการส่งมอบหลักทรัพย์ และระบบการเปิดเผยสารสนเทศของบริษัทที่มีหลักทรัพย์ซื้อขายในตลาดหลักทรัพย์ดังกล่าว

                         

 (ข)  หน่วยงานกํากับดูแลตลาดทุนของประเทศดังกล่าวมีการกํากับดูแลตลาดหลักทรัพย์อย่างใกล้ชิด  
                         (ค)  มีกฎหมาย กฎเกณฑ์ และมาตรการบังคับที่เพียงพอ ในเรื่องที่เกี่ยวข้องกับการคุ้มครองผู้ลงทุน

                    (2)  เป็นประเทศที่มีมาตรฐานการกํากับดูแลการออกและเสนอขายหลักทรัพย์ และบริษัทที่มีหุ้นซื้อขายในตลาดหลักทรัพย์ของประเทศนั้น เทียบเคียงได้กับมาตรฐานการกํากับดูแลบริษัทที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย


ข้อ ๓ ประเทศที่เข้าลักษณะใดลักษณะหนึ่งดังต่อไปนี้ สํานักงานจะถือว่ามีลักษณะเป็นไปตามหลักเกณฑ์ในข้อ 2(2)

                    (1)  หน่วยงานกํากับดูแลตลาดทุนของประเทศดังกล่าวได้รับผลการประเมินมาตรฐานการกํากับดูแล Financial Sector Assessment Program (FSAP) ในหัวข้อเกี่ยวกับ  
ผู้ออกหลักทรัพย์ ภายใต้มาตรฐานของ International Organization of Securities Commission (IOSCO) ในเรื่องที่เกี่ยวกับ Objectives and Principles of Securities Regulation ในระดับที่ไม่ต่ํากว่า Broadly Implemented หรือเทียบเท่า

                    (2)  เคยผ่านการพิจารณาจากสํานักงานแล้วว่ามีหลักเกณฑ์ที่เกี่ยวกับการกํากับดูแลบริษัทที่มีหุ้นซื้อขายในตลาดหลักทรัพย์ของประเทศนั้นในเรื่องที่สําคัญ เทียบเคียงได้กับหลักเกณฑ์ที่ใช้บังคับกับบริษัทที่มีหุ้นซื้อขายในตลาดหลักทรัพย์แห่งประเทศไทย


ข้อ ๔ ประเทศที่มีรายชื่อปรากฏอยู่ในบัญชีแนบท้ายประกาศนี้ เป็นประเทศที่สํานักงานพิจารณาแล้วว่าเป็นประเทศที่มีการกํากับดูแลตลาดทุนที่ได้รับการยอมรับตามข้อ 2


ข้อ ๕ ประกาศนี้ให้ใช้บังคับตั้งแต่วันที่ 16 กันยายน พ.ศ. 2563 เป็นต้นไป


ผู้มีอํานาจลงนาม - ประกาศ ณ  วันที่ 21 สิงหาคม พ.ศ. 2563                    

 

 

 

                                                            (นางสาวรื่นวดี   สุวรรณมงคล)     

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์